
	INDLEDNING


Erslev skole

Udviklingsplanen for Erslev skole 2027 – 2030 er udarbejdet med udgangspunkt i Morsø kommunes Grundfortælling. Vi ønsker en skole der både har fokus på elevernes udvikling og trivsel såvel som medarbejdernes. Overordnet arbejdes der henimod et stærkt børnefællesskab såvel som et stærkt arbejdsfællesskab.
De fleste af skolens elever har en eller flere diagnoser, og størstedelen af den nuværende elevgruppe har en diagnose indenfor autisme spektrum forstyrrelser og / eller ADHD. Der er ikke noget krav til, at eleverne skal have en diagnose for at gå på Erslev Skole. Eleverne bliver visiteret til skolen, fordi de af mange forskellige årsager ikke trives i den almene folkeskole.
Vi arbejder målrettet med relationer mellem elev/elev og elev/voksen, børne/ungefællesskaber, dette gør vi for at styrke et stærkt børnefællesskab.  Derudover arbejder vi med inklusion i fællesskabet ud fra individuelle skemaer, støttesystemer og samtaler. 

Undervisningen er baseret på at fremme kommunikation og forståelse. Vi bruger visuelle virkemidler som billeder og tegninger af hverdagsting og opgaver, som eleverne skal udføre. Den faste dagsstruktur understøttes af visuelle værktøjer som piktogrammer, symboler og skriftlig information. 

Forudsigelighed, overblik, tydelighed, mening og sammenhæng i dagligdagens gøremål giver eleverne den tryghed, der er afgørende for, at der kan ske en positiv udvikling og læring.

Børn og unge med specialpædagogisk behov har brug for overskuelighed, forudsigelighed, tydelighed, gentagelser og visualisering. Derfor er dagligdagens struktur præget af en velkendt dagsrytme med de samme faste voksne tilknyttet de enkelte klasser.
Erslev skole tilbyder undervisning, der tager afsæt i elevernes særlige styrker, og som kompenserer for deres særlige udfordringer. Vi tilbyder en undervisning, som er tydelig og overskuelig for eleverne, hvor de møder, engagerede, motiverede og professionelle voksne. Gennem mødet med en specialpædagogisk tilgang og individualiseret undervisning lykkes det for nogle elever, at gå op til folkeskolens afsluttende prøver i et eller flere fag.  

Undervisningen foregår enten individuelt, i små grupper eller som klasseundervisning tilpasset den enkelte elevs niveau. Undervisningen kan foregå på hold af forskellig størrelse. Undervisningen er detailplanlagt med visualiserede skemaer for den enkelte elev.
	INDSATSOMRÅDER


I årerne 2027-2030 ønsker Erslev skole at prioriterer følgende indsatsområder: 

· Elevernes trivsel og udvikling 

· Det stærke børnefællesskab og forældrefællesskab

· Erslev skole - et stærkt arbejdsfællesskab
	Indsatsområde: Elevernes trivsel og udvikling 


Erslev skole er en skole der spænder meget bredt i forhold til elevernes faglige niveau. For største delen af vores elevgruppe er deres diagnose et livsvilkår, som betyder udfordringer af kognitive, sociale og motoriske karakter. Dette har for nogle af vores elever, gjort at de har svært ved at tilegne sig fagfaglig viden. De elever med de største faglige udfordringer vil vi gerne styrke med en ekstra indsats, hvor fokus er på selvstændighed på forskellige niveauer. Livsduelighed er for disse elever afgørende for udvikling og selvstændiggørelse - at de føler de lykkes og oplever succesoplevelser.

På Erslev skole vil vi også gerne have fokus på forskellige læringsformer, således vi kan skabe motivation på forskelligvis blandt eleverne og derved styrke deres læring og faglighed. Vi vil gerne, at eleverne får en varieret undervisning i løbet af skoledagen, så eleverne oplever, at undervisningen bringer forskellige sanser i spil. Der skal høres, ses og afprøves i den daglige undervisning, hvor differentiering er en naturlig del af tilrettelæggelsen.
Vi tror på, at succesoplevelser med faglighed såvel som praktiske færdigheder går hånd i hånd med et øget selvværd hos vores elever. De skal gøres bevidste om, at selvom man har udfordringer, kan man godt lykkes og blive dygtige. 

	Mål: 


	At alle elever skal blive så dygtige de kan indenfor følgende områder:
· Selvstændighed
· Faglighed – mange måder at lære på

	Tiltag selvstændighed:

Tiltag faglighed:


	· Selvtransporterende

- Buskørsel i stedet for taxa.

- Knallertkørsel i stedet for bus. 

- Vi sørger for i samarbejde med ungdomsskolen, at oprette hold til knallertkørekort

· Selvstændighed

· Praktiske hold på skolen som varetager følgende opgaver: 

·   Madlavning, vande blomster, feje, gør køkken og køleskabe rent, oprydningsopgaver, vaske tøj, handle mm. 
· Brobygning.
· I de fagfaglige fag er der fokus på direkte anvendelige læring:

· Læse skilte, varebetegnelser, Sms-beskeder, hjælpemidler til oplæsning og indtaling, plus og minus stykker mm. 

· Ansvar for egen hygiejne
· Bad, tandbørstning, tage tøj på, binde sko og omklædning.
Fokus på forskellige former for læring, hvor alle elever skal afprøve forløb med:
Ophav – traileren opkvalificeres løbende til formålet. Ude af huset undervisning, hvor undervisningen prioriterer ”hands-on”.
Makerspace der kombinerer teoretisk viden med praktisk, skabende arbejde.
Skoletube der kombinerer visuelle indtryk med lyd og levende billeder.
Inddrager elevens dagsform, motivation og diagnose i tilrettelæggelse af undervisningen.
Klasserumsundervisning der kombineres med praktiske og kreative opgaver.


	Målbare resultater og evaluering af selvstændigheds træning samt fokus på faglighed: 


	· TOPI-målingen der laves i efterår og forår. 
· denne vil kunne give en indikator på om nogle elevers trivsel forbedres. 
· Der laves årlige statusbeskrivelser som løbende opdateres skoleåret igennem. Denne indeholder klare og konkrete mål for den enkelte elevs faglige, sociale og personlige udvikling. Beskrivelserne tager udgangspunkt i elevernes specifikke forudsætninger, ressourcer og udfordringer.
· Vi gør brug af vores eget registreringssystem, der pt. især bruges ved de ældste elever. 
· Her vil vi gøre brug af et registreringssystem der laves efter hver time mellem den enkelte elev og lærerne/pædagogerne. 
· Elevsamtaler for indskoling og mellemgruppe med fokus på elevernes perspektiv på trivsel og udvikling.



	Indsatsområde: De stærke børne- og forældrefællesskaber


Elevgruppen på Erslev skole har ofte manglende sociale kompetencer, og har brug for ekstra støtte og vejledning for at lykkes i et børnefællesskab. Derfor er det et vigtigt indsatsområde at prioritere. Der bliver dagligt arbejdet målrettet på de enkelte klasser for at styrke børnefællesskabet, men på Erslev skole ønsker vi også et bredt fællesskab som involverer hele skolen. Indsatsområdet er ligeledes betydningsfuld set i lyset af, at eleverne skal gøres klar til at kunne håndtere nye fællesskaber efter Erslev skole. 

Derudover har vi forældrenes fællesskab, der blandt andet skabes gennem forældrekurser. Her mødes forældre i et fællesskab, hvor de føler sig forstået af andre forældre, og hvor de modtager undervisning i de støttesystemer, vi bruger som skole, og som vi gerne sender med hjem. Der dannes herigennem tillid mellem skolens praksis og forældre. 
	Mål: 


	· Høj trivsel og skoleglæde blandt eleverne.

· At fremme fællesskabsfølelsen både hos børn og forældre.
· At styrke alle børns trivsel og fællesskab på tværs af klasserne på skolen.

· At alle børn føler sig trygge i fællesskabet.
· At skabe et formelt og uformelt forældrefællesskab.

	Tiltag:


	· Fælles motionsdag - de store hjælper de små

· Fælles skolefest for indskolingen og de yngste på mellemtrinet – hvor der skabes fællesskab for såvel forældre som børn.
· Fælles skolefest for de ældste på mellemtrinnet og udskolingen – hvor der skabes fællesskaber på tværs af årgangene.

· Flere årgange afholder fælles frikvarter

· Fælles sommertur

· Fælles temadag om udeliv

· Fælles jule -og sommerferieafslutning

· Forældrekurser

· Store elever hjælper små elever

-Venskabsklasser/Makerspace/Ophav
· Elevråd 

	Målbare resultater og evaluering: 


	· Interviewe eleverne omkring deres fællesskabsfølelse og tilhørsforhold til Erslev skole gennem elevsamtaler. 
· Afspejles i budgettet og igen i skoleplanen.

· Evaluering af forældrekursus


	Indsatsområde: Erslev skole – et stærkt arbejdsfællesskab


Medarbejderne er vores vigtigste ressource. Derfor ønsker vi at sætte fokus på de fagprofessionelles trivsel og udvikling. Vi ønsker at fastholde en høj professionel kapital på Erslev skole, samtidig med vi er bevidste om, at vi har haft en stor tilgang af nyt personale gennem de seneste år. Derudover har vi bevæget os fra at være en skole med primært elever indenfor autismespektret til en skole med en mere varieret profil. Vi vil opkvalificere vores personale indenfor specialpædagogisk viden, samtidig med vi har fokus på at bibeholde en høj professionel kapital. 

Vi tror ligeledes på, at vi gennem uddannelse skaber engagement, motivation og trivsel blandt personalet.
	Mål: 


	· Flere didaktiske greb i værktøjskassen
· Større viden indenfor specialundervisning

· Høj professionel kapital

· Sikre at kerneopgaven løftes optimalt

· Være fortrolig med Morsø metoden

· Være fortrolig med Mosaikken



	Tiltag:


	· Fælles efter/videreuddannelse af hele personalet samlet således vi danner et fælles sprog. 
· Der inddrages eksterne formidlere af specialviden.  
· Arbejde med det højt præsterende teamsamarbejde med fokus på     styrker og svagheder. Der arbejdes med Rikke Østergaard og Preben typerne. 
· Sparring på tværs af teams hver tirsdag fra 7.00 – 8.00, hvor der benyttes tilgange som KRAP og LP- modellen. Ledelsen er deltager i disse møder. 

· Der arbejdes med professionel kapital i fællesskab, på tværs af teams og på klasseteams. 
· Observationer af praksis fra ledelsen med Morsø metoden
· Sparring igennem fælles fagligt forum
· Dele af personalemødet bruges til diskussion samt gruppearbejde af pædagogiske emner således der skabes sammenhængskraft på tværs af teams. 

· Personalet involveres i tilvalg af de emner der skal arbejdes med. 
· Kompetenceudvikling internt i Morsø kommune (Tæt dialog med de      medarbejdere der er afsted før/under/efter)
· Aktionslæringsforløb (ny viden anvendes i praksis og evalueres)


	Målbare resultater og evaluering: 


	· Medarbejdernes kompetencer udvides
· Ledelsen inddrages sjældnere i den daglige opgaveløsning

· Afspejler sig i trivselsmåling, da medarbejdere der lykkedes trives
· Professionel kapital måling fastholdes på et højt niveau
· Feedback og evaluering ved MUS og GRUS samtaler med ledelsen
· Elevernes trivselsmåling kan være et pejlemærke for kompetente medarbejdere. 


	Nationale tests


Et stadig stigende antal af vores elever enten fritages helt, eller gennemføre Nationale tests på særlige vilkår. 
De fritages da de med et gennemført testresultat, ikke kan bidrage til at kvalificere den løbende evaluering.  (- Kognitivt kan de ikke forstå hvad de skal svarer på). Vi kan af samme grund, ikke bruge testresultaterne til at måle på vores elevers fremskridt. Vi kan bruge data til at konkludere, at vores elevgruppe bliver mere og mere udfordret kognitivt.
Vi benytter os i stedet af individuelle tilrettelagte tests, for at kunne følge elevens progression. Ved disse prøver er der mulighed for at differentiere den biologiske alder og den kognitive alder. 
Disse tests er fortrinsvis MG og FG prøver i matematik, samt STAV og Læseprøver i dansk. (Hogrefe).
Fritagelse fra Nationale test sker i samarbejde med forældre.
Skoleudvikling 			

